Tarybos ir Taryboje posėdžiavusių valstybių narių vyriausybių atstovų išvados dėl 2011–2014 m. darbo plano kultūros srityje

2010/C 325/01

EUROPOS SĄJUNGOS TARYBA IR TARYBOJE POSĖDŽIAVĘ VALSTYBIŲ NARIŲ VYRIAUSYBIŲ ATSTOVAI,

SUSITARIA:

Šie prioritetai bus įgyvendinami siekiant konkrečių ir naudingų rezultatų, ypač kiek tai susiję su darbo grupių veikla.

PRAŠO KOMISIJOS IR VALSTYBIŲ NARIŲ:

PRAŠO KOMISIJOS IR TARYBAI PIRMININKAUSIANČIŲ VALSTYBIŲ NARIŲ:

PRAŠO TARYBAI PIRMININKAUSIANČIŲ VALSTYBIŲ NARIŲ:

PRAŠO KOMISIJOS:

PALANKIAI VERTINA:

Komisijos ketinimą remti valstybių narių veiksmus įgyvendinant I priede pateiktą darbo planą.

(1) OL C 287, 2007 11 29, p. 1.

(2) COM(2010) 390 galutinis.

(3) SEC(2010) 904.

(4) 2010 m. birželio 17 d. Europos Vadovų Tarybos išvados (dok. EUCO 13/1/10 REV 1).

I PRIEDAS

A prioritetas. Kultūrų įvairovė, kultūrų dialogas ir kultūros prieinamumas bei integracinis poveikis

Europos kultūros darbotvarkė. Skatinti kultūrų įvairovę ir dialogą (1 strateginis tikslas)

Strategija „Europa 2020“. Integracinis augimas (3 prioritetas)

Veikėjai Temos Darbo priemonės ir metodai Rezultatai, kurių tikimasi, ir orientacinis tvarkaraštis Valstybės narės: Tema Nr. 1: Viešųjų meno ir kultūros institucijų vaidmuo skatinant: Darbo grupė, sudaryta iš valstybių narių ekspertų (AKM) (1). i) geresnį kultūros prieinamumą ir platesnį dalyvavimą kultūriniame gyvenime; Ekspertai nustatys viešųjų meno ir kultūros institucijų vykdomą politiką ir jų taikomą geriausią praktiką siekiant skatinti geresnį kultūros prieinamumą ir platesnį dalyvavimą kultūriniame gyvenime, įskaitant pažeidžiamų, patiriančių skurdą ir socialinę atskirtį visuomenės grupių dalyvavimą (2). 2011–2012 m. Politikos nustatymas ir geriausios praktikos vadovas, skirtas viešosioms meno ir kultūros institucijoms. ii) kultūrų įvairovę ir kultūrų dialogą. Ekspertai nustatys politiką ir geriausią praktiką, susijusias su sąlygų, kuriomis skatinami kultūrų ir socialinių grupių tarpusavio mainai, sudarymu viešosiose meno ir kultūros institucijose, visų pirma išryškinant tarpkultūrinį paveldo aspektą ir skatinant meninį bei kultūrinį švietimą ir tarpkultūrinių gebėjimų ugdymą. 2012–2013 m. Politikos nustatymas ir geriausios praktikos vadovas, skirtas viešosioms meno ir kultūros institucijoms. Valstybės narės: Tema Nr. 2: Bendrojo gebėjimo „kultūrinis sąmoningumas ir raiška“ ugdymas (3). Darbo grupė, sudaryta iš valstybių narių ekspertų (AKM) (1). Ekspertai (4) nustatys geriausią praktiką, kurią reikia įgyvendinti norint ugdyti šį bendrąjį gebėjimą ir integruoti jį į švietimo politiką, remdamiesi žiniomis ir požiūriais, nustatytais 2006 m. gruodžio 18 d. Europos Parlamento ir Tarybos rekomendacijoje dėl bendrųjų visą gyvenimą trunkančio mokymosi gebėjimų (5). 2013–2014 m. Nacionalinio ir Europos lygio kultūros ir švietimo institucijoms skirtas geriausios praktikos vadovas. Komisija: Kultūrinės aprėpties skatinimas miestuose. Komisija nustatys geriausią praktiką ir priemones, kuriomis siekiama skatinti kultūrinę aprėptį miestuose, remdamasi ES bendrai finansuojamų projektų dėl įvairovės valdymo miestuose (6) rezultatais. 2011 m. ir vėliau. Geriausios praktikos nustatymas. Komisija: Daugiakalbystės skatinimas. Subtitravimo potencialo siekiant skatinti užsienio kalbų mokymąsi tyrimas: tyrimo tikslas – įvertinti, kokiu (-iais) būdu (-ais) ir kokiu mastu subtitrų naudojimas skatina užsienio kalbų mokymąsi, sudaro jam palankesnes sąlygas ir padeda jas išmokti, tokiu būdu siekiant sukurti palankesnę lingvistinę aplinką, ypač daug dėmesio skiriant kultūrinio aspekto akcentavimui. Galutinę ataskaitą tikimasi gauti 2011 m. antrą ketvirtį.





B prioritetas. Kultūros ir kūrybos pramonė

Europos kultūros darbotvarkė. Kultūros kaip kūrybiškumo katalizatoriaus propagavimas (2 strateginis tikslas)

Strategija „Europa 2020“. Pažangus ir tvarus augimas (1 ir 2 prioritetai)

Veikėjai Temos Darbo priemonės ir metodai Rezultatai, kurių tikimasi, ir orientacinis tvarkaraštis Valstybės narės: Tema Nr. 1: Strategiškas Sąjungos paramos programų, įskaitant struktūrinius fondus, naudojimas siekiant stimuliuoti kultūros potencialą vietos bei regioninio vystymosi srityje ir kultūros bei kūrybos pramonės papildomas poveikis ekonomikai plačiąja prasme. Darbo grupė, sudaryta iš valstybių narių ekspertų (AKM) (7). Ekspertai nustatys, palygins ir modeliuos geriausią praktiką šioje srityje remdamiesi 2010 m. gegužės 10 d. Tarybos išvadomis (8) bei kultūros reikšmės regionų ir vietos vystymuisi tyrimu, o jų veiklos rezultatai bus skirti valdymo institucijoms ir kultūros sektoriaus, visų pirma kultūros bei kūrybos pramonės, subjektams. Be kita ko, ekspertai išnagrinės kultūros ir kūrybos pramonės „papildomą poveikį“ ekonomikai plačiąja prasme, ypač inovacijos požiūriu, ir geresnio Sąjungos paramos programų naudojimo šiam poveikiui skatinti potencialą. 2011 m. Politikos vadovas. Komisijos ir valstybių narių svarstymai dėl sąmoningumo ugdymo Europos lygiu siekiant skatinti kultūros aspekto integravimą į regionų ir vietos vystymosi politiką, taip pat remti pažangios specializacijos strategijas. Valstybės narės: Tema Nr. 2: Kultūros ir kūrybos pramonės eksporto ir internacionalizavimo rėmimo strategijos. Darbo grupė, sudaryta iš valstybių narių ekspertų (AKM) (7). Ekspertai nustatys geriausią praktiką internacionalizavimo ir kultūros bei kūrybos pramonės eksporto rėmimo srityje. 2012–2013 m. Geriausios praktikos vadovas. Valstybės narės: Tema Nr. 3: Geriausia praktika kultūros ir kūrybos sektoriaus MVĮ finansų inžinerijos srityje. Darbo grupė, sudaryta iš valstybių narių ekspertų (AKM) (7). Ekspertai parengs kultūros ir kūrybos pramonei finansavimą teikiantiems subjektams ir šio finansavimo naudotojams skirtą vadovą, remdamiesi finansavimo mechanizmų ir esamų fiskalinių priemonių analize, atlikta vykdant du Komisijos pavestus atlikti tyrimus (9). Atliekant šį darbą bus atsižvelgiama į kitus šioje srityje Europos lygiu pradėtus veiksmus, kaip pranešta Komisijos žaliojoje knygoje „Kultūros ir kūrybos sektorių potencialo išlaisvinimas“ (10). 2013–2014 m. Geriausios praktikos vadovas ir konkrečių atvejų tyrimas. Komisija: Pagal žaliąją knygą „Kultūros ir kūrybos sektorių potencialo išlaisvinimas“ vykdomos veiklos stebėsena. Komisija išnagrinės konsultacijų su visuomene rezultatus ir 2010 m. pabaigoje paskelbs gautos informacijos analizę, kad 2011 m. pirmąjį pusmetį galėtų pasiūlyti iniciatyvą dėl kultūros ir kūrybos pramonės skatinimo ir rėmimo. 2011 m. ir vėliau. Komisija: Europos kūrybos pramonės aljanso kūrimas. Komisijos tarnyboms, įskaitant Įmonių generalinį direktoratą, glaudžiai bendradarbiaujant, Komisija sukurs Europos kūrybos pramonės aljansą. 2011 m. ir vėliau. Komisija: Kultūrinio turizmo – tvaraus socialinio ir ekonominio vystymosi veiksnio – propagavimas. Įgyvendinant Komisijos komunikatą dėl naujos turizmo politikos Europoje (11) Komisija užtikrins glaudų savo tarnybų, įskaitant Įmonių generalinį direktoratą, bendradarbiavimą, kad būtų skatinamas kultūrinio turizmo ir su juo susijusios pramonės vystymasis, taip pat nustatyta geriausia tvaraus kultūrinio turizmo valdymo praktika, be kita ko, materialinio ir nematerialinio paveldo srityse, įgyvendinant integruotas regioninio vystymosi strategijas. 2011 m. ir vėliau.





C prioritetas. Gebėjimai ir judumas

Europos kultūros darbotvarkė. Kultūrų įvairovės ir kultūrų dialogo skatinimas ir kultūros kaip kūrybiškumo katalizatoriaus propagavimas (1 ir 2 strateginiai tikslai)

Strategija „Europa 2020“. Pažangus, tvarus ir integracinis augimas (1, 2 ir 3 prioritetai)

Veikėjai Temos Darbo priemonės ir metodai Rezultatai, kurių tikimasi, ir orientacinis tvarkaraštis Valstybės narės: Tema Nr. 1: Judumo rėmimo programos. Darbo grupė, sudaryta iš valstybių narių ekspertų (AKM) (12). Ekspertai analizuos ir vertins judumo rėmimo programas bei planus, kad nustatytų kliūtis ir problemas, kurios iškyla visų pirma mažiems subjektams ir jauniems menininkams bei kultūros specialistams, remdamiesi 2008 m. atliktu „Kultūros klausimų“ tyrimu. Jie taip pat nustatys geriausią praktiką, kuria sudaromos sąlygos pašalinti šiuos sunkumus. 2011–2012 m. Analizės rezultatai; kliūčių ir geriausios praktikos nustatymas. Valstybės narės: Tema Nr. 2: Kūrybinių partnerysčių skatinimas (13) Darbo grupė, sudaryta iš valstybių narių ekspertų (AKM) (12). Ekspertai nustatys, kokių rūšių partnerystė ir praktika buvo sėkminga, įskaitant teigiamą jų poveikį, ir jas modeliuos. 2012–2013 m. Politikos vadovas. Komisijos ir valstybių narių nacionalinių, regioninių bei vietos partnerių svarstymai siekiant skatinti kūrybines partnerystes. Valstybės narės: Tema Nr. 3: Menininkų kūrybinės viešnagės. Darbo grupė, sudaryta iš valstybių narių ekspertų (AKM) (12). Ekspertai nustatys sėkmingo kūrybinių viešnagių struktūrų parengimo, organizavimo ir tolesnės susijusios veiklos veiksnius, ypač daug dėmesio skiriant pajėgumų stiprinimui ir tikslui sumažinti vidaus ir išorės kūrybinių viešnagių galimybių disbalansą. Nustatyta geriausia praktika turėtų sudaryti sąlygas stiprinti pajėgumus ES viduje, taip pat tais atvejais, kai kūrybinių viešnagių struktūros kuriamos trečiosiose šalyse, taip pat sudaryti palankesnes sąlygas tinklų kūrimui ES lygiu. 2013–2014 m. Kūrybinių viešnagių struktūrų parengimo, organizavimo ir tolesnės susijusios veiklos geriausios praktikos vadovas, paramos tinklų ir mechanizmų kūrimas. Komisija: Gebėjimų nustatymas ir ugdymas naudojantis kultūros srities sektoriams svarbių gebėjimų tarybomis (14). Komisijos tarnyboms, įskaitant Užimtumo ir socialinių reikalų generalinį direktoratą, glaudžiai bendradarbiaujant, Komisija išnagrinės galimybę ES lygiu sukurti kultūros srities sektoriams svarbių gebėjimų tarybas. Šių tarybų tikslas – padėti rengti su atitinkamu sektoriumi susijusią politiką pateikiant atitinkamo sektoriaus darbo rinkos galimos raidos analizę ir sudarant sąlygas geriau patenkinti šio sektoriaus gebėjimų poreikius. 2011 m. ir vėliau. Keitimasis informacija ir geriausios praktikos pavyzdžiais. Komisija: Žiniasklaidos priemonių naudojimo raštingumo skatinimas. Žiniasklaidos priemonių naudojimo raštingumo tyrimas. Atliekant tyrimą bus tikrinami ir tobulinami kriterijai, kuriais remiantis galima įvertinti žiniasklaidos priemonių naudojimo raštingumą valstybėse narėse laikantis Audiovizualinės žiniasklaidos paslaugų direktyvos (15) nuostatų, kuriose numatoma Komisijos ataskaita dėl žiniasklaidos priemonių naudojimo raštingumo lygio valstybėse narėse. 2010–2011 m. Komisija: Pasiūlymų dėl informacijos standartų judumo srityje tolesnis rengimas. Komisijos sudaryta ekspertų grupė parengs pasiūlymus dėl informacijos standartų remdamasi 2010 m. birželio mėn. AKM darbo grupės parengtomis rekomendacijomis (2008–2010 m. darbo planas) dėl kultūros specialistų judumo. 2011 m. Komisija pateiks pasiūlymą dėl Tarybos rekomendacijos dėl informavimo apie judumą paslaugų. 2011 m. Išsamus pasiūlymas dėl informavimo ir konsultavimo paslaugų turinio ir standartų. Komisija: Administracinės praktikos menininkų judumo srityje (įskaitant vizų, mokesčių ar socialinio draudimo klausimus) analizė. Komisija rengs teminius seminarus, kuriuose dalyvaus valstybių narių valdžios institucijų, Komisijos tarnybų ir galutinių naudotojų atstovai, ir sudarys palankias sąlygas keitimuisi informacija bei geriausios praktikos pavyzdžiais. 2011–2014 m. Nacionalinės valdžios institucijoms skirtas geriausios praktikos vadovas.





D prioritetas. Kultūros paveldas, įskaitant kolekcijų judumą

Europos kultūros darbotvarkė. Skatinti kultūrų įvairovę ir dialogą (1 strateginis tikslas)

Strategija „Europa 2020“. Tvarus ir integracinis augimas (2 ir 3 prioritetai)

Veikėjai Temos Darbo priemonės ir metodai Rezultatai, kurių tikimasi, ir orientacinis tvarkaraštis Valstybės narės: Būdų ir priemonių, kaip supaprastinti skolinimo ir skolinimosi procesą, nagrinėjimas. Darbo grupė, sudaryta iš valstybių narių ekspertų (AKM) (16). Ekspertai nustatys geriausią praktiką, susijusią su visais kolekcijų judumo srityje aktualiais klausimais. 2011–2012 m. Su valstybės garantijų veikimu susijusių priemonių rinkinys (įskaitant gaires geriausios praktikos, modelių ir „naudotojų vadovų“ srityse). Nacionalinės valdžios institucijoms skirtas geriausios praktikos vadovas kitais aktualiais klausimais. Valstybės narės ir Komisija: Tolesnis kultūros paveldo, įskaitant kino paveldą, skaitmeninimas. Komisijos svarstymų grupė („ekspertų komitetas“) 2010 m. pabaigoje pateiks rekomendacijas dėl Europos kultūros paveldo skaitmeninimo, galimybių susipažinti su juo internete sudarymo ir jo išsaugojimo skaitmeninėje eroje. Ataskaitą numatoma pateikti 2010 m. pabaigoje, tolesnė susijusi veikla – 2011 m. Valstybių narių ekspertų grupė skaitmeninimo ir skaitmeninio išsaugojimo klausimais tęs darbą, susijusį su „Europeana“ finansavimu ir valdymu po 2013 m. 2011–2012 m. Komisija iki 2012 m. pasiūlys tvarų „Europeana“ finansavimo modelį, laikydamasi Europos skaitmeninės darbotvarkės (17) ir jos pagrindinės priemonės Nr. 15 bei 2010 m. gegužės 10 d. Tarybos išvadų „Europeana: tolesni veiksmai“ (18). 2012 m. Kino ekspertų grupės (kino paveldo pogrupis) nariai pasikeis geriausios praktikos pavyzdžiais, susijusiais su tolesne veikla pagal 2010 m. lapkričio 18 d. Tarybos išvadas dėl Europos kino paveldo, įskaitant skaitmeninės eros iššūkius (19). 2011 m. ir vėliau. Valstybės narės ir Komisija: Europos paveldo ženklo sukūrimas (20). Komisija parengs paraiškos formas ir gaires, kuriomis siekiama palengvinti atrankos ir stebėsenos procedūras, glaudžiai bendradarbiaudama su Europos nepriklausomų ekspertų grupe. 2011–2012 m. Pirmosios paveldo vietų atrankos taikant pereinamojo laikotarpio procedūrą. 2013–2014 m. Komisija Neteisėtos prekybos kultūros vertybėmis prevencija ir kova su ja. Atsižvelgdama į šiuo metu atliekamo tyrimo neteisėtos prekybos kultūros vertybėmis prevencijos ir kovos su ja klausimu rezultatus (ataskaitą numatoma pateikti 2011 m. viduryje), Komisija užtikrins sustiprintą savo tarnybų bendradarbiavimą. Komisijos sukurta ekspertų grupė ar grupės (21), bendradarbiaudama (-os) su valstybėmis narėmis, galėtų pasiūlyti priemonių rinkinį, kuris apimtų gaires dėl geriausios praktikos ir etikos kodeksą dėl deramo tikrinimo kovojant su neteisėta prekyba ir vagystėmis, remdamasi (-osi) esamais dokumentais bei kodeksais ir atsižvelgdama (-os) į atitinkamas Sąjungos priemones šioje srityje. 2012–2013 m. Priemonių rinkinys kovos su neteisėta prekyba ir vagystėmis srityje. Komisija Meno kūrinių vertės nustatymo sistemų analizė. Bus atlikta meno kūrinių vertės nustatymo sistemų lyginamoji analizė, kiek tai susiję su valstybės garantijomis, draudimu ir atsakomybės pasidalijimu. Ataskaitą numatoma pateikti 2012 m.





E prioritetas. Kultūra išorės santykių srityje

Europos kultūros darbotvarkė. Kultūros, kaip vieno iš Sąjungos tarptautinių santykių esminių elementų, propagavimas (3 strateginis tikslas)

Strategija „Europa 2020“. Išorės politikos priemonių panaudojimas

Veikėjai Temos Darbo priemonės ir metodai Rezultatai, kurių tikimasi, ir orientacinis tvarkaraštis Valstybės narės ir Komisija: Strateginio požiūrio ir bendradarbiavimo plėtojimas. Tarybai pirmininkausiančių valstybių narių prašoma įvertinti, ar tikslinga surengti kultūros ministerijų vyresniųjų pareigūnų ir užsienio reikalų ministerijose dirbančių vyresniųjų pareigūnų, atsakingų už kultūrą, bendrą neoficialų posėdį siekiant parengti strateginį požiūrį į kultūrą išorės santykių srityje ir stiprinti bendradarbiavimą šioje srityje. Vyresnieji pareigūnai patys nustatys savo darbo tvarkaraštį, nagrinėtinas temas ir rezultatus, kurių tikimasi. 2011–2014 m. Dalijimosi informacija priemonių rengimas. Vykdydama tolesnę veiklą, susijusią su 2010 m. gegužės mėn. Maljorkoje įvykusiu užsienio reikalų ministerijų kultūros direktoratų susitikimu, Komisija suteiks galimybę internete keistis informacija naudojant sutartą modelį. Valstybės narės ir Komisija reguliariai atnaujins atitinkamą savo paskelbtą informaciją, kad šia priemone būtų galima naudotis praktiniam bendradarbiavimui ir diskusijoms. Informavimo priemonės sukūrimas 2011 m. Valstybės narės ir Komisija: 2005 m. UNESCO konvencijos dėl kultūrų raiškos įvairovės apsaugos ir skatinimo ratifikavimo ir įgyvendinimo propagavimas. Tolesnis konvencijos ratifikavimo ir jos tikslų propagavimas santykiuose su trečiosiomis šalimis. Tolesnis konvencijos įgyvendinimas ir jos tikslų integravimas į atitinkamą Europos ir nacionalinę politiką. Nuolat. Komisija: Kultūrinių santykių su trečiosiomis šalimis skatinimas. Prireikus sušaukti ekspertų grupes siekiant skatinti svarstymus konkrečiu klausimu ir sudaryti palankesnes sąlygas kultūrinių santykių su trečiosiomis šalimis strategijų nustatymui. Šių ekspertų grupių (22) bus visų pirma prašoma nagrinėti konkrečias regionines temas, pavyzdžiui, kultūros ir kaimynystės (Euromed, Rytų partnerystė, Dunojaus regionas), kultūros besivystančios ekonomikos šalyse arba kultūros ir vystymosi temas. Prireikus 2011 m. ir vėliau.





F prioritetas. Kultūros statistika

Veikėjai Temos Darbo priemonės ir metodai Rezultatai, kurių tikimasi, ir orientacinis tvarkaraštis Valstybės narės ir Komisija: Kultūros statistikos metodikų tobulinimas. Gavus ESSnet tinklo ataskaitą dėl kultūros statistikos, kurią numatoma pateikti 2011 m. pabaigoje, bus surengtos diskusijos dėl to, kaip reikės atsižvelgti į rekomendacijas, ir dėl ateities prioritetų bei darbo metodų. 2012 m. ir vėliau. Pasiūlymas dėl metodikos sistemos. Komisija: Su kultūros statistika susijusios informacijos gerinimas. Eurostato leidinio kultūros statistikos klausimu naujas leidimas. Leidinį numatoma išleisti 2011 m. Komisija: Statistinių duomenų apie judumą rengimo tobulinimas. Komisijos sudaryta ekspertų grupė pasiūlys bendrą imčių ėmimo metodą, naudojamą renkant duomenis apie menininkų ir kultūros darbuotojų judumą (23). 2012–2013 m. Kultūros srities administracijoms ir įstaigoms skirtas priemonių rinkinys, susijęs su duomenų apie judumą imčių ėmimu.

(1) Darbo grupių sudarymui ir veikimui taikomi principai išdėstyti II priede.

(2) Šiuo klausimu žr. 2010 m. lapkričio 18 d. Tarybos išvadas dėl kultūros vaidmens kovojant su skurdu ir socialine atskirtimi (dok. 15448/10).

(3) Remiantis 2010 m. birželio mėn. atvirojo koordinavimo metodo darbo grupės pateiktomis rekomendacijomis dėl kultūros ir švietimo, ypač meninio švietimo, sinergijos (2008–2010 m. darbo planas).

(4) Šios grupės sudėtis bus labai svarbus aspektas, kad į jos darbo rezultatus būtų atsižvelgta kitame programos „Švietimas ir mokymas 2020“ (Europos bendradarbiavimo švietimo ir mokymo srityje strateginė programa) veiklos etape; todėl bus rekomenduojama, kad dalyvautų švietimo ministerijų ekspertai. Grupei reikiamą paramą teiks kompetentingos Komisijos tarnybos.

(5) OL L 394, 2006 12 30, p. 10.

(6) Pavyzdžiui: Tarpkultūriniai miestai (bendrai finansuojama pagal Kultūros programą), „Open Cities“ (bendrai finansuojama pagal „Urbact II“) arba CLIP tinklas (Vietos integracijos politiką skatinantys miestai, bendrai finansuojama Europos gyvenimo ir darbo sąlygų gerinimo fondo).

(7) Darbo grupių sudarymui ir veikimui taikomi principai išdėstyti II priede.

(8) 2010 m. gegužės 10 d. Tarybos išvados dėl kultūros reikšmės regionų ir vietos vystymuisi (OL C 135, 2010 5 26, p. 15).

(9) „The entrepreneurial dimension of the cultural and creative industries“ (Kultūros ir kūrybos pramonės verslumo aspektas), Utrechto menų mokykla, 2010 m. spalio mėn., „Access to finance activities of the European Creative Industry Alliance“ (Prieiga prie Europos kūrybos pramonės aljanso finansavimo veiklos), Jenny Tooth, 2010 m. sausio mėn.

(10) COM(2010) 183 galutinis.

(11) COM(2010) 352 galutinis.

(12) Darbo grupių sudarymui ir veikimui taikomi principai išdėstyti II priede.

(13) Kultūros ir kitų sektorių, pavyzdžiui, švietimo ir mokymo, verslo, mokslinių tyrimų ar viešojo sektoriaus, „kūrybinės partnerystės“, kuriomis sudaromos sąlygos kultūros sektoriaus kūrybinius gebėjimus perduoti kitiems sektoriams.

(14) ES lygio užimtumo ir gebėjimų sektorinės tarybos suburia tam tikro ekonomikos sektoriaus svarbiausius subjektus, įskaitant profesinių sąjungų ir darbdavių organizacijų atstovus arba švietimo ir mokymo subjektus, taip pat kitus subjektus, pavyzdžiui, veikiančius ekonomikos vystymosi srityje.

(15) OL L 95, 2010 4 15, p. 1.

(16) Darbo grupių sudarymui ir veikimui taikomi principai išdėstyti II priede.

(17) COM(2010) 245 galutinis/2.

(18) OL C 137, 2010 5 27, p. 19.

(19) Dok. 14711/10.

(20) Jei bus priimtas pasiūlymas dėl Europos Parlamento ir Tarybos sprendimo dėl Europos Sąjungos veiksmų, susijusių su Europos paveldo ženklu.

(21) Kadangi šioje srityje kompetencijos derinys yra esminis veiksnys, darbo grupėje dalyvaus visų pirma kultūros ministerijų, muziejų, teisminių institucijų, muitinių ir teisėsaugos tarnybų ekspertai.

(22) Prireikus į šią veiklą bus įtrauktos ir kitos Komisijos tarnybos.

(23) Grupę sudarys ESSnet nariai ir atitinkamų bandomųjų projektų atstovai.